Калин Вълов
Нужна си ми повече отвсякога…

chitanka.info

Нужна си ми повече отвсякога

в прегръдките ми, сгушена и нежна.

Понякога да чуя само гласа ти…

Нужно ми е да си ми така потребна.

Навярно си ми повече от въздуха,

който издишам, когато те видя.

Навярно си повече от слънцето,

което гасне, когато те искам.

А всъщност си най-обикновена

жена като всяка друга,

с болка в сърцето, когато е наранена,

с усмивка на лицето, когато е пълноценна.

Нужна си ми точно ти

в моя свят и моите дни.

Нужна си ми повече отвсякога

с твоя смях и твоите сълзи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.